שיחה:סנטינל וואן

message: החברה משויכת לקטגוריות של חברות ישראליות, אבל לא מצאתי חברה בשם זה ברשם החברות, ובערך ובאתר החברה כתוב שהמטה שלה נמצא בקליפורניה. לחברה פעילות נרחבת בישראל, אבל אני לא משוכנע שיש להגדירה חברה ישראלית. מצאתי את "סנטינל לאבס", שהיא כנראה חברה בת ישראלית, שאולי היא תחילת הפעילות של החברה, אבל נחוצות אסמכתאות. דוד שי - שיחה 18:44, 11 ביוני 2021 (IDT)
replies: text: אם אתה מתייחס למה שכתוב באתר, בעמודי ה-about והמשרות הפנויות מופיע שיש משרד בישראל ויש בו משרות פנויות.

text: ב-SEC filing מצוין שיש Israeli subsidiary. כן יש התייחסויות לתשלומים הנובעים מדיני העבודה בישראל ("סעיף 14"). בנוסף מצוין שכשני שליש מה-"Long-lived assets, consisting of property and equipment" נמצאים בישראל.

text: לא מצוין שם שחברת הבת זו "סנטינל לאבס ישראל", אפילו שעל סמך הצלבה מכתבות ומכתובות אולי אפשר להסיק את זה.

text: מצד שני, בהנחה שלא ייכתב ערך על כל חברת בת בכל מדינה והערך מתייחס לחברה ולחברות הבנות שלה, אם שני שליש מהנכסים בישראל, וחלק משמעותי מהעובדים וכו', נשמע סביר להתייחס אליה גם כחברה ישראלית. בננות - שיחה 19:45, 31 באוקטובר 2021 (IST)
replies: text: :תודה על כל המידע. לפי הפרטים שהבאת אני סבור שסנטינל וואן היא חברה אמריקאית. יש לה חברת בת חשובה בישראל, אבל זה נכון לחברות אמריקאיות רבות (אינטל, מיקרוסופט, אפל, ג'נרל מוטורס ועוד), וזה לא הופך את החברות האמריקאיות לישראליות. במקרים מעטים יש ערך על החברה בת הישראלית (אינטל ישראל, מיקרוסופט ישראל מחקר ופיתוח), אבל זה כנראה לא יקרה במהרה עם סנטינל לאבס ישראל. יצרתי את ההפניה סנטינל לאבס ישראל, ולה צירפתי קטגוריות של חברות ישראליות. דוד שי - שיחה 21:23, 31 באוקטובר 2021 (IST)
replies: text: ::נראה לי שהמשקל הוא שמשנה. לאינטל יש כ-110,000 עובדים מתוכם כ-15,000 בישראל. לאינטל יש הכנסות של 80 מיליארד דולר בשנה. לאינטל ישראל יש הכנסות של 4 מיליארד דולר בשנה. אינטל בלי אינטרל ישראל היא עדיין אינטל.

text: ::מנגד בסנטינל וואן יש כ-1000 עובדים (980 נכון ל-31 ביולי 2021), אשר כשליש עד מחצית מתוכם עובדים בישראל. שיעור עובדי המו"פ בישראל כנראה גבוה יותר. הדוחות שלהם לא מפרטים חלוקה כזאת, אבל כן מדגישים את החשיבות כוח-האדם הישראלי למו"פ.

text: ::אבל גם אם המספרים האלה עדיין לא משכנעים מספיק, פרט מעניין יותר הוא היכן הוקמה החברה. אמנם החברה, או אחת מהן, רשומה בארצות הברית, אבל היא הוקמה בישראל, לפי הפרסומים:
replies: text: :::"סנטינל וואן" יושבת בקליפורניה, ונוסדה בישראל בשנת 2013 על ידי צמד יזמים, תומר וינגרטן, שמכהן היום כמנכ"ל החברה, ואלמוג כהן. לחברה מאות עובדים בישראל.

text: ::מתוך: https://www.mako.co.il/news-money/2021_q2/Article-d7bb82d4a1e5a71026.htm

text: ::אף אחד לא יטען ברצינות שמדובר בחברה דלאוורית ולא קליפורנית כי היא רשומה בדלאוור ולא בקליפורניה. אין גם הצדקה לטענה שזו לא חברה ישראלית רק כי היא לא רשומה בישראל, אף על פי שהוקמה על ידי ישראלים בישראל וחלק הארי של עובדיה הם ישראלים מישראל.

text: ::זהו קריטריון לא סביר, הוא לא תורם לקוראים והוא מרוקן מתוכן את הקטגוריות.

text: ::מתוך :קטגוריה:חברות אבטחת מחשבים ישראליות: סייבריזן - Cybereaosn Inc. היא חברה הרשומה בדלאוור (מספר 5186652). גם אצלם המטה והנהלת החברה נמצאים בארה"ב (בוסטון). "סייבריזן לאבס בע"מ" היא חברה הרשומה בישראל. ארמיס סקיוריטי - Armis Inc. היא חברה הרשומה בדלאוור (6021196). גם אצלם המטרה והנהלת החברה נמצאים בארה"ב (פאלו אלטו). "ארמיס סקיוריטי בע"מ" היא החברה הרשומה בישראל. המקרה של Snyk עוד יותר בוטה. בערך עצמו כתוב:
replies: text: :::החברה הוקמה ב-2015 על ידי יוצאי יחידה 8200: גיא פודחרני, אסף חפץ ודני גרנדר. החברה החלה את פעילותה בתל אביב ובלונדון, ובהמשך עבר מטה החברה לבוסטון שבארצות הברית, ושם נמצאים מרבית עובדיה. השלוחה הישראלית של החברה היא סניק ישראל בע"מ.

text: ::לשיטתך זו תוגדר חברה אמריקאית, כמו בערך הנוכחי, ורק סניק ישראל בע"מ, השלוחה הישראלית, היא חברה ישראלית.

text: ::אפשר להמשיך ככה ולעבור גם על כל החברות ב:קטגוריה:חברות תוכנה ישראליות, :קטגוריה:תל אביב-יפו: חברות, :קטגוריה:חברות ישראליות הנסחרות בבורסה לניירות ערך בניו יורק ו:קטגוריה:חברות חד קרן ישראליות, אבל ברור שאלה לא היחידות.

text: ::אלא אם יוחלט שכל אלה ועוד אינן חברות ישראליות אין מקום לשינוי שהרגע נעשה פה. בננות - שיחה 22:59, 31 באוקטובר 2021 (IST)
replies: text: :::כאשר רישום של חברה נעשה בדלאוור משיקולי נוחות, אבל עיקר פעילותה הוא בישראל, לא אקרא לה חברה אמריקאית. המקרה של סנטינל וואן אינו כזה, משום שלא רק שהיא רשומה בארצות הברית, אלא גם הנהלתה ומרבית עובדיה נמצאים שם. ראוי להפעיל קריטריון זה על חברות נוספות, ולפיו גם סניק אינה חברה ישראלית {אלא רק החברה הבת סניק ישראל). דוד שי - שיחה 14:37, 1 בנובמבר 2021 (IST)
replies: text: ::::אני מסכים עם דוד👆 מקף־‽ 15:29, 1 בנובמבר 2021 (IST)
replies: text: :::::ייתכן שחברה כזו, שבסיסה בארצות הברית ולה חברה בת ישראלית משמעותית, יש לשייך לשתי הקטגוריות, כאמריקאית וכישראלית. המצב הנוכחי, שהחברה משויכת רק לקטגוריות של חברות ישראליות, בוודאי אינו סביר. דוד שי - שיחה 19:43, 1 בנובמבר 2021 (IST)
replies: text: ::::::זה הרבה יותר סביר ומועיל לקוראים.

text: ::::::עם זאת חשוב לציין שהטענה התמוהה למעלה כאילו "לא רק שהיא רשומה בארצות הברית, אלא גם הנהלתה ומרבית עובדיה נמצאים שם" היא חסרת בסיס וכנראה לא נכונה. יש לך איזשהו מסמך שיעיד על זה?

text: ::::::כאמור, נכון ל-31 ביולי ההתפלגות לפי מדינה של ה-Long-lived assets, consisting of property and equipment באלפי דולרים היא:

text: ::::::* 4,694 בארה"ב

text: ::::::* 8,653 בישראל

text: ::::::* 26 בשאר העולם

text: ::::::מאחר ולחברה אין מפעלים וכד', אפשר להניח שהתפלגות העובדים מקבילה להתפלגות הנכסים החומריים.

text: ::::::אפשר גם לא להניח את זה ולהתבסס רק על נתונים ישירים, אבל לא סיפקת שום נתון חיצוני לכך שמרבית עובדיה נמצאים שם, באמריקה.

text: ::::::הוספתי את הקטגוריות האמריקאיות ועל הדרך הסרתי את קטגוריית חברות תוכנה, כי חברות אבטחת מידע היא תת-קטגוריה שלה.

text: ::::::בננות - שיחה 22:31, 3 בנובמבר 2021 (IST)
replies: text: :::::::הקטגוריות כעת טובות בעיני, חוץ מאחת: :קטגוריה:חברות ישראליות הנסחרות בבורסה לניירות ערך בניו יורק, משום שמי שנסחרת בבורסה היא החברה הטמריקאית. דוד שי - שיחה 05:59, 4 בנובמבר 2021 (IST)

text: מצטרף לדיון באיחור, לדעתי זיהויה של חברה כישראלית יכול להיות לפי רישום ברשם החברות, או בבורסה בתל אביב, או לפי מיקום המטה בישראל. אם אף אחד מאלה לא מתקיים, החברה לא יכולה להיות מוגדרת כישראלית, גם אם יש לה משרדים בישראל וגם אם היזמים שלה והרבה עובדים שלה הם ישראלים (אם המטה אינו בישראל אז מרכז הפעילות אינו בישראל). אם יש חברת בת הרשומה בישראל אז היא הישראלית. אין שום בושה בכך שחברת האם אינה ישראלית - זו בחירה לגיטימית של ההנהלה. צחקשוח - שיחה 19:09, 6 בנובמבר 2021 (IST)
thread_title: האמנם חברה ישראלית?